Thomas Gibson

Thomas Gibson američki je glumac. Slavu je stekao ulogom Grega Montgomeryja u humorističkoj seriji Dharma & Greg. Trenutno glumi nadzornog specijalnog agenta Aarona Hotchnera, šefa FBI-jeve JAP-a, u CBS-ovoj kriminalističkoj seriji Zločinački umovi.

 Rane godine 
Gibson je najmlađe od četvero djece. Njegovo zanimanje za pozornicu počelo je još u djetinjstvu. Bio je fasciniran Louisom Armstrongom. On i njegova sestra bili su članovi plivačkog tima i često su nakon plivanja odlazili u piceriju. Upravo je u njoj Gibson dosta puta pjevao s dixieland-bendom, pokušavajući imitirati Armstrongov glas.Intervju Bonnie Hunt sa Gibsonom
 Obrazovanje 
Kao dijete Gibson se upisao u Malu školu teatra, a kasnije je završio srednju školu Bishop England. Zatim je otišao na čarlstonski koledž i postao "stažist" na Alabama Shakespeare Festivalu, gdje su ga ohrabrili da se prijavi na prestižnu Juilliard School. Nakon godine i po na čarlstonskom koledžu prijavio se na Juilliard i dobio stipendiju za dramski odsjek, na kojem je diplomirao 1985.
 Karijera 
Počeo se družiti s pozornicom kad je imao 9 godina, u dječijem pozorištu. Pojavio se u predstavi Juliana Wilesa Seize the Street: the Skateboard Musical u historijskom pozorištu Dock Street Theatre. U tinejdžerskim godinama počeo je s klasičnom glumačkom edukacijom učlanivši se u Mladu čarlstonsku pozorišnu družinu i Footlight Players. Debitantski nastup na sceni imao je u predstavi Davida Harea A Map of the World na Njujorškom festivalu Shakespearea. Zatim je nastupio u još dosta komada producenta Joea Pappa, i u Public Theateru i u Central Parku. Idućih 10 godina nastupao je na Broadwayu i van njega u komadima Shakespearea, Marlowa, Molièrea, Tennesseeja Williamsa, Howarda Brentona, Romulusa Linneya, Noëla Cowarda, Alana Balla i mnogih drugih prije nego što je prešao na male ekrane. Također je jedno vrijeme radio i kao konobar, ali nije poznato koje godine.

Probio se na male ekrane 1987, dobivši gostujuću ulogu u CBS-ovoj advokatskoj seriji Leg Work, za kojom su uslijedila pojavljivanja u As the World Turns (CBS) i Another World (NBC). 1992. godine debitirao je na filmu ulogom Stephena Chasea u Dalekim horizontima Rona Howarda. Chase je bio glavni rival Josepha Donnellyja (Tom Cruise) za naklonost Shannon Christie (Nicole Kidman). Njegova iduća važnija filmska uloga bila je 1993. u Love and Human Remains Denysa Arcanda, gdje glumi Davida, homoseksualnog konobara. Gibson se poslije ponovo udružio s Arcandom u filmu Stardom (2000). Nakon toga je pažnju ponovo usmjerio na male ekrane, te je od 1994. do 1997. glumio dr. Dannyja Nylanda u CBS-ovoj liječničkoj seriji Chicago Hope. Zatim je došla njegova vjerovatno najpoznatija uloga u ABC-jevom sitcomu Dharma & Greg, koju je tumačio od 1997. do 2002. i za koju je dvaput nominiran za Zlatni globus. Prije toga je glumio Beauchampa Daya u mini seriji Hronike San Franciska (Tales of the City) (1993).

 Lični život 
Oženjen je od 1993. i sa suprugom Christinom ima troje djece: sinove Jamesa Parkera (r. 1999) i Travisa Cartera (r. 2002), te kćerku Agathu Marie (r. 2004). S porodicom živi u San Antoniju, Texas. Ljubitelj je golfa. Svake godine učestvuje na turniru AT&T Pebble Beach National Pro-Am, kao i na drugim turnirima i prijatelj je s golferom Coreyem Pavinom. Također je bio i član Organizacijskog komiteta inauguralnog turnira SAG Foundation Golf Classic (turnir je pokrenuo Ceh filmskih glumaca - SAG). Iako je ljevoruk, golf igra desnom rukom.

 Filmografija 
 Film 

 Naziv Uloga Godina Jack the Dog  Faithin advokat  2001. Stardom  Renny Ohayon  2000. The Flintstones in Viva Rock Vegas  Chip Rockefeller  2000. Psycho Beach Party  Kanaka  2000. Oči širom zatvorene  Carl Thomas  1999. The Next Step  barmen  1997. Spavaj sa mnom  Nigel  1994. Men of War  Warren  1994. Barcelona  Dickie Taylor  1994. Love & Human Remains  David  1993. The Age of Innocence  glumac na sceni  1993. Daleki horizonti  Stephen Chase  1992.
 Televizija 

 Naziv Uloga Godina/-e Napomene Zločinački umovi  Aaron Hotchner  2005–danas  serija I'll Believe You  Kyle Sweeney  2007.  TV-film Just Buried  Charlie Richmond  2007.  TV-film In from the Night  Aiden Byrnes  2006.  TV-film Berkeley  Thomas, parkirač auta  2005.  TV-film Come Away Home  Gary  2005.  TV-film Category 6: Day of Destruction  Mitch Benson  2004.  mini serija The Girl in Hyacinth Blue   2004.  Raising Waylon  Reg  2004.  TV-film Evil Never Dies  detektiv Mark Ryan  2003.  TV-film Brush with Fate  Richard  2003.  TV-film Manhood  Faithin advokat  2003.  TV-film Dharma & Greg  Greg Montgomery  1997–2002.  serija The Monkey King/The Lost Empire  Nicholas Orton  2001.  mini serija Chicago Hope  Daniel Nyland  1994–1998.  serija A Will of Their Own  James Maclaren  1998.  mini serija Sin City Spectacular   1998.  serija Nove hronike San Franciska  Beauchamp Day  1998.  mini serija Nightmare Street  dr. Matt Westbrook/Joe Barnes  1998.  The Devil's Child  Alexander Rotha  1997.  The Inheritance  James Percy  1997.  TV-film Prave avanture Jonnyja Questa  Paul Mornay  1996.  To Love, Honor and Deceive  Matthew Carpenter/Stuart Buchanan  1996. Caroline in the City  Willard Stevens  1996.  serija Night Visitors  Ross Williams  1996.  Secrets  Hailus Tuckman  1995.  TV-film Hronike San Franciska  Beauchamp Day  1993.  mini serija Another World  Sam Fowler #2   serija Kennedyjevi iz Massachusettsa  Peter Fitzwilliam  1990  mini serija As the World Turns  Derek Mason  1988–1990.  serija Lincoln  William Sprague  1988.  Guiding Light  Peter Latham   serija Leg Work  Robbie  1987.  serija
 Režija 

 Film/TV Naziv Godina TV-serija  Dharma & Greg: sezona 5, epizoda 11: "A Fish Tale"  2001. TV-serija  Dharma & Greg: sezona 4, epizoda 20: "The Story of K"  2001.

 Nagrade i nominacije 
 Nagrade  
 Godina Nagrada Kategorija 2010.  EW.com internet-glasanje  Nedovoljno priznati zabavljač godine
 NominacijeSpisak Gibsonovih nagrada na imdb.com 
 Godina Nagrada Kategorija 2011.  People's Choice Award  Omiljena kriminalistička TV-serija
za: Zločinačke umove 2000.  Zlatni globus  Najbolja izvedba glumca u TV-seriji - komedija/mjuzikl
za: Dharma & Greg (1997) 2000.  Zlatni satelit  Najbolja izvedba glumca u TV-seriji, komediji ili mjuziklu
za: Dharma & Greg (1997) 1999.  Zlatni globus  Najbolja izvedba glumca u TV-seriji - komedija/mjuzikl
za: Dharma & Greg (1997) 1998.  Nagrada Gledaoci za kvalitetnu televiziju  Najbolji glumac u kvalitetnoj humorističkoj seriji 
za: Dharma & Greg (1997) 1997.  Nagrada Ceha filmskih glumaca  Izvanredan nastup glumačkog ansambla u dramskoj seriji
za: Chicago Hope (1994) 1996.  Nagrada Ceha filmskih glumaca  Izvanredan nastup glumačkog ansambla u dramskoj seriji
za: Chicago Hope (1994) 1995.  Nagrada Ceha filmskih glumaca  Izvanredan nastup glumačkog ansambla u dramskoj seriji
za: Chicago Hope (1994)
 Reference 

 Vanjski linkovi 
 T. Gibson na imdb.com
 Službena stranica 
 T. Gibson na TV.com 
 T. Gibson na TVGuide.com

Kategorija:Rođeni 1962.
Kategorija:Američki glumci
Kategorija:Biografije, Charleston
Kategorija:Živi ljudi